Murgbene met rooiwyn-jus | Landbou
Landbou / Leefstyl / Resepte / Murgbene met rooiwyn-jus
Murgbene met rooiwyn-jus. Foto: BERNA COETZEE Stilering: ARINA DU PLESSIS
Murgbene met rooiwyn-jus
John En Susanna Tecklenburg 14 Junie 2013
Hier's 'n resep vir 'n perfekte Vadersdag-ete - uit die kombuis van Schalk Burger sr., rugbylegende, en sy gesin se nuwe restaurant op hul Wellingtonse wynplaas.
Jy kan nie anders nie as om begeester te voel ná 'n kuier by Schalk burger sr., wynboer en rugby-legende, en sy gesin op hul Wellingtonse wynplaas nie. Hier is 'n resep uit die Burgers se nuwe restaurant se kombuis – perfek vir Vadersdag!
12 murgbene, in stukke van 5-9 cm gesaagSap van halwe suurlemoen3 lourierblare10 heel peperkorrels2 stele selderyWater
Rooiwyn-jus250 ml goeie beesvleisaftreksel250 ml rooiwynSout en swartpeper60 g koue botter, in klein blokkies gesny
Vir die murgbene: Plaas ál die bestanddele saam in 'n klein kas- trol. Voeg genoeg water by om die bene te bedek. Verhit stadig tot kookpunt en prut oor lae hitte vir ongeveer 10 minute. Laat die murgbene in die aftreksel afkoel.
Vir die rooiwyn-jus: Verhit die aftreksel tot kookpunt en laat prut vir sowat vyf minute. Verhit die rooiwyn tot kookpunt en kook dit vinnig af tot stroperig. Voeg dit by die aftreksel en prut verder tot dit effens afgekook en verdik is. geur na smaak met sout en swartpeper en klop die botterblokkies by. Plaas die murgbene vir 'n paar minute in die oond om warm te word, indien nodig. Sit dit voor met warm roosterbrood en bedruip die murgbene met 'n lepel of twee van die rooiwyn-jus. Maal swartpeper oor en rond af met 'n takkie vars roosmaryn. Lewer 3-4 porsies.